**Opis predmetu zákazky**

Predmet zákazky: **Potraviny – Ovocie a zelenina** na obdobie 6 mesiacov vrátane všetkých súvisiacich služieb pre potreby Fakultnej nemocnice s poliklinikou F. D. Roosevelta Banská Bystrica.

Predmet zákazky nie je rozdelený na časti. V rámci výzvy na predkladanie ponúk žiadame predložiť ponuku na celý predmet zákazky, tak ako je uvedený v požadovanom rozsahu a množstve.

Predmet zákazky – produkt je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom pod podmienkou, že ekvivalentný produkt bude spĺňať približne rovnaké zloženia produktu, ktoré sú nevyhnutné na zabezpečenie účelu, na ktoré sú uvedené produkty určené. Pri produktoch konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

Súčasťou predmetu zákazky sú súvisiace služby:

* dodanie predmetu zákazky na miesto plnenia vrátane dopravy a vyloženie predmetu zákazky na mieste určenia, v rozsahu verejným obstarávateľom požadovanej špecifikácie, v množstvách a lehotách, ktoré budú špecifikované v samostatných objednávkach na základe skutočných potrieb verejného obstarávateľa. Lehota dodania predmetu zákazky je stanovená v zmysle rámcovej dohody.

Dodávateľ garantuje dodávku predmetu zákazky za nezmenených obchodných podmienok aj v prípade nepredvídateľných okolností na jeho strane, prípadne na strane jeho subdodávateľa.

**Kód CPV –** vsúlade so Spoločným slovníkom obstarávania CPV sa predmet zákazky zatrieďuje podľa klasifikácií platných v Európskych spoločenstvách:

* 15000000-8 Potraviny, nápoje, zelenina, ovocie, orechy
* 15300000-1 Ovocie, zelenina a súvisiace výrobky
* 60000000-8 Dopravné služby (bez prepravy odpadu)

**Minimálne požiadavky na predmet zákazky v zmysle Potravinového kódexu a zákona č. 152/1995 Z. z. o potravinách v znení neskorších predpisov:** Dodávateľ je pri dodávke tovaru zaviazaný dodržiavať hygienické zásady, normy a predpisy na prepravu, skladovanie a manipuláciu s predmetom zákazky v zmysle platnej legislatívy. Tovar musí byť dodaný v požadovanej akosti a kvalite v zmysle zákona o potravinách, potravinovom kódexe a platných legislatívnych požiadavkách pre tieto tovary.

Tovar musí byť zdravotne a hygienicky nezávadný, v I. akostnej triede. Tovar musí byť dodaný čerstvý, nepoškodený, bez akýchkoľvek viditeľných známok mechanického poškodenia alebo kontaminácie, najmä bez cudzích látok, bez cudzieho pachu alebo chuti.

Verejný obstarávateľ si vyhradzuje právo na overenie požadovaných minimálnych vlastností, parametrov a hodnôt predmetu zákazky v ponuke uchádzača.

**Minimálne požiadavky na kvalitu**

S výnimkou povolených odchýlok sú výrobky:

* I. akostná trieda,
* neporušené, nepoškodené, celé,
* zdravé; vylúčené sú výrobky napadnuté hnilobou alebo inak poškodené tak, že nie sú vhodné na spotrebu,
* čisté, prakticky bez akýchkoľvek viditeľných cudzích látok,
* prakticky bez škodcov,
* prakticky bez poškodení spôsobených škodcami, ktorí ovplyvňujú dužinu,
* bez nadmernej povrchovej vlhkosti
* bez cudzieho pachu a/alebo chuti,
* geneticky modifikované: NIE.

Výrobky musia byť v takom stave, ktorý im umožňuje:

* znášať prepravu a manipuláciu,
* doručenie na miesto určenia vo vyhovujúcom stave.

**Minimálne požiadavky na zrelosť**

Výrobky musia byť dostatočne vyvinuté, ale nie nadmerne, a ovocie musí vykazovať uspokojujúcu zrelosť a nesmie byť prezrelé.

Vývoj a stav zrelosti výrobkov musí byť taký, aby im umožnil pokračovať v procese zrenia a dosiahnuť uspokojivý stupeň zrelosti.

**Odchýlka**

V každej zásielke sa povoľuje odchýlka desať percent z počtu alebo hmotnosti výrobkov, ktoré nespĺňajú minimálne kvalitatívne požiadavky. V rámci tejto odchýlky môžu celkovo najviac 2 percentá predstavovať produkty napadnuté hnilobou.

**Označovanie pôvodu produktov**

Úplný názov krajiny pôvodu ( 1 ). V prípade výrobkov pochádzajúcich z členského štátu sa názov uvedie v jazyku krajiny pôvodu alebo v akomkoľvek inom jazyku, ktorý je zrozumiteľný pre spotrebiteľov v krajine určenia. V prípade ostatných výrobkov sa názov uvedie v jazyku, ktorý je zrozumiteľný pre spotrebiteľov v krajine určenia.

**Požadované minimálne vlastnosti, parametre a hodnoty predmetu zákazky:**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky** | **Požadované minimálne vlastnosti, parametre a hodnoty predmetu zákazky** | **Požadované balenie/požadovaný rozsah hmotnosti** | **Predpokladané množstvo MJ na 6 mesiacov** | **Merná jednotka (MJ)** | **Vlastný návrh plnenia****(doplní uchádzač)****Požaduje sa uviesť presnú špecifikáciu ponúkaného tovaru (napr. názov tovaru, vlastnosti, a pod.), a to tak aby verejný obstarávateľ vedel posúdiť splnenie jeho požiadaviek uvedených v stĺpci č. 2 a 3** | **Vlastný návrh plnenia****(doplní uchádzač)****Požaduje sa uviesť ponúkané balenie alebo hmotnosť, tak aby verejný obstarávateľ vedel posúdiť splnenie jeho požiadaviek uvedených v stĺpci č. 4 *„Požadované balenie/požadovaný rozsah hmotnosti“*** |
| 1 | 2 | 3 | 4 | 5 | 6 | 7 | 8 |
| 1. | Ananás | extra sladký | 1,2 – 1,8 kg | 1 100 | ks |  |  |
| 2. | Avokádo | kal. 18-20 RTE, I. tr. | – | 20 | ks |  |  |
| 3. | Baklažán lilek | baklažán kal. 300+, I. tr. | – | 20 | ks |  |  |
| 4. | Banány | banány 18+, I. tr. | – | 3 180 | kg |  |  |
| 5. | Bazalka čerstvá | bazalka čerstvá, balená | balenie 100 – 150 g | 1 | kg |  |  |
| 6. | Cesnak | cesnak biely 55+, čerstvý, voľný | – | 42 | kg |  |  |
| 7. | Cibuľa čistená žltá | cibuľa žltá 80+, čistená | – | 120 | kg |  |  |
| 8. | Citróny | citrón ukladaný, kal. 54-80, I. tr. | – | 12 | kg |  |  |
| 9. | Cuketa  | cuketa zelená, kal. M-G, I. tr. | – | 30 | kg |  |  |
| 10. | Hrozno biele | hrozno biele, kal. L-XL, I. tr. | – | 60 | kg |  |  |
| 11. | Chilli papričky | bal. chilli mix | balenie 75 – 100 g | 3 | kg |  |  |
| 12. | Jablká | jablká červené a zelené, kal. 65-70 | – | 10 200 | kg |  |  |
| 13. | Jahody | jahody, I. tr. | balenie 250 – 300 g | 2 | kg |  |  |
| 14. | Kaleráb | kaleráb, kal. 80+, I. tr. | – | 90 | kg |  |  |
| 15. | Kapusta hlávková biela | kapusta biela, I. tr. | 1,5 – 2,5 kg | 4 000 | kg |  |  |
| 16. | Kapusta hlávková červená | kapusta červená, I. tr. | 1,5 – 2,5 kg | 600 | kg |  |  |
| 17. | Kapusta pekinská | kapusta pekinská, I. tr.  | 800 – 1000 g | 270 | kg |  |  |
| 18. | Karotka čistená - mrkva | bal. mrkva, čistená celá | balenie 1 – 3 kg | 1 860 | kg |  |  |
| 19. | Kiwi | kiwi napr. Hayward alebo ekvivalent, voľné, kal. 30-36, I. tr. | – | 6 | kg |  |  |
| 20. | Kôpor čerstvý | kôpor čerstvý, balený | balenie 100 – 150 g | 12 | kg |  |  |
| 21. | Mandarínky  | mandarínka ukl., kal.1-1xx, I. tr. | – | 780 | kg |  |  |
| 22. | Mäta čerstvá | mäta zelená, čerstvá, balená | balenie 100 – 150 g | 3 | kg |  |  |
| 23. | Paprika biela | paprika PCR kal. G-GG, I. tr., biela neštipľavá | – | 800 | kg |  |  |
| 24. | Paprika čerstvá MIX | mix Trikolora, kal. G, I. tr.,  | balenie min. 500 g | 60 | kg |  |  |
| 25. | Paradajky červené | paradajka červená, MM/M | – | 2 800 | kg |  |  |
| 26. | Pažítka čerstvá | pažítka čerstvá, balená | balenie 100 – 150 g | 3 | kg |  |  |
| 27. | Petržlen čistený | petržlen kal. 3-7, I. tr., čistený | balenie 1 – 3 kg | 30 | kg |  |  |
| 28. | Petržlenová vňať čerstvá | petržlenová vňať hladká, I. tr. | balenie 150 – 200 g | 6 | kg |  |  |
| 29. | Pomaranče | pomaranče voľné, kal. 6-8, I. tr. | – | 3 310 | kg |  |  |
| 30. | Reďkovka biela | reďkovka biela, I. tr. | – | 10 | ks |  |  |
| 31. | Reďkovka červená | reďkovka červená, zväzková  | – | 10 | kg |  |  |
| 32. | Repa červená - cvikla čistená | chladená, čistená. vákuovo balená | balenie 2 – 3 kg | 900 | kg |  |  |
| 33. | Rukola čerstvá | čerstvá, praná, I. tr., balená | balenie 125 – 150 g | 3 | kg |  |  |
| 34. | Šalát hlávkový | šalát hlávkový kal. 130+, I. tr. | – | 420 | kg |  |  |
| 35. | Šalát ľadový | šalát ľadový kal. 350+, I. tr. | – | 120 | kg |  |  |
| 36. | Šalát rímsky | šalát rímsky (ks) kal. 300+, I. tr. | – | 10 | ks |  |  |
| 37. | Šampiňóny | šampiňóny voľné, I. tr. | – | 10 | kg |  |  |
| 38. | Špenát baby | špenát baby, I. tr., balený | balenie 125 – 250 g | 1 | kg |  |  |
| 39. | Uhorky krátke | polohadovky/hadovky, čerstvé, 250+  | – | 1 100 | kg |  |  |
| 40. | Zázvor čerstvý | zázvor kal. 250+, I. tr. | – | 60 | kg |  |  |
| 41. | Zeler čistený - kocky | zeler čistený - kocky | balenie 1 – 3 kg | 90 | kg |  |  |

*Táto príloha bude tvoriť neoddeliteľnú súčasť zmluvy na dodávku potravín ako príloha č. 1, ktorú uzatvorí verejný obstarávateľ s úspešným uchádzačom.*

Obchodné meno uchádzača: ........................................................................... *(doplní uchádzač)*

Sídlo alebo miesto podnikania uchádzača: .................................................... *(doplní uchádzač)*

IČO uchádzača: .............................................................................................. *(doplní uchádzač)*

V ........................................, dňa ........................

................................................................

 meno, priezvisko štatutárneho zástupcu

 podpis, pečiatka uchádzača